**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 22 /07/2025**

**Αριθμ. Πρωτ.: 14820**

**ΑΠΟΣΠΑΣΜΑ**

**Από το πρακτικό της αριθμ. 27ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 276**

**΄Εγκριση πρωτοκόλλου Παραλαβής του έργου : «ΑΝΑΠΛΑΣΗ ΚΟΙΝΟΧΡΗΣΤΩΝ ΧΩΡΩΝ Τ.Κ. ΑΓΙΑΣ ΑΝΝΑΣ».**

Στη Λιβαδειά σήμερα 21η Ιουλίου 2025 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 14533/17-07-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα πέντε (5) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1.Ταγκαλέγκας Ιωάννης

2. Τουμαράς Βασίλειος(προσήλθε στο 7ο Θ.Η.Δ.) Αν και είχε νόμιμα προσκληθεί

3. Πολυτάρχου Λουκάς - αν/κό μέλος κ. Αγνιάδη Παναγιώτη

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 6ο θέμα της ημερήσιας διάταξης

έθεσε υπόψη των μελών την με αριθ.πρωτ. 14521/17-07-2025 έγγραφη εισήγηση της Διεύθυνσης Τεχνικών Υπηρεσιών του Δήμου Λεβαδέων στο οποίο αναφέρονται τα ακόλουθα :

*Με την υπ΄ αριθμό 149/2019 Απόφαση του Δημοτικού Συμβουλίου εγκρίθηκαν τα τεύχη δημοπράτησης του έργου: «****ΑΝΑΠΛΑΣΗ ΚΟΙΝΟΧΡΗΣΤΩΝ ΧΩΡΩΝ Τ.Κ. ΑΓΙΑΣ ΑΝΝΑΣ****», προϋπολογισμού 610.000,00 € (Με Φ.Π.Α).*

*Αντικείμενο του έργου ήταν οι παρεμβάσεις που αφορούσαν την ανάπλαση κοινόχρηστων χώρων στην τοπική κοινότητα Αγίας Άννας του Δήμου Λεβαδέων , όπως υποδεικνύεται στο θεωρημένο τοπογραφικό Διάγραμμα της Τεχνικής Υπηρεσίας του Δήμου Λιβαδειάς. Το έργο αφορά συγκεκριμένα έργα συντήρησης της κεντρικής πλατείας, και ανάπλαση οδών.*

*Η συνολική επιφάνεια των επεμβάσεων των οδών είναι 2.500 τ.μ. Με το προτεινόμενο έργο επιδιώκεται η αισθητική και λειτουργική αναβάθμιση του οικισμού Αγίας Άννας.*

*Οι Παρεμβάσεις στοχεύουν κυρίως:*

* *Στην συντήρηση των επιστρώσεων της κεντρικής πλατείας όπου γίνεται επισκευή, συμπλήρωση και νέα αρμολόγηση στην λιθεπένδυση του δαπέδου, σε έκταση περίπου 150 τ.μ. καθώς και η επισκευή με αντικατάσταση πλακών μαρμάρων επιφανείας 30 τ.μ.*
* *Στην ανάπλαση οδών του οικισμού, που αφορά επίστρωσή τους με λιθόστρωτο σε έκταση 2.500 τ.μ..*
* *Στην τοποθέτηση φωτιστικών και αστικού εξοπλισμού.*

*Για την ολοκλήρωση του έργου, συνοπτικά, εκτελέστηκαν οι κάτωθι εργασίες:*

* *Χωματουργικές εργασίες*

*Τα χωματουργικά περιλαμβάνουν τις εκσκαφές, τις καθαιρέσεις και τις επιχώσεις για την διαμόρφωση των επιπέδων του χώρου και την εξυγίανση των επιφανειών εργασίας. Σύμφωνα με τις οδηγίες για την εκπόνηση της μελέτης, τα υψόμετρα της υπάρχουσας διαμόρφωσης , θα είναι και τα τελικά υψόμετρα των νέων επιστρώσεων, επομένως οι εκσκαφές θα έχουν ανάλογο βάθος.*

* *Τεχνικά έργα*

*Χρησιμοποιήθηκε σκυρόδεμα κατηγορίας C 16/20 και C 20/25 για την κατασκευή τοιχίων και την υπόβαση των επιστρώσεων με την ανάλογη τοποθέτηση οπλισμού και δομικού πλέγματος. Οι επιστρώσεις με λιθόστρωτο έγιναν όπως προβλέπεται από τα τεύχη και τα σχέδια που συνοδεύουν την μελέτη. Πριν από κάθε εργασία προηγείται επιμελής καθαρισμός των δαπέδων. Πριν από την επίστρωση των επιπέδων, γίνονται δοκιμές διαβροχής με νερό, προκειμένου να διαπιστωθεί αν οι κλίσεις είναι σωστές σύμφωνα με τις οδηγίες της επίβλεψης. Επισκευή και συντήρηση των επιστρώσεων της κεντρικής πλατείας και νέα αρμολόγηση στην λιθεπένδυση του δαπέδου καθώς και η αντικατάσταση*

*πλακών μαρμάρων.*

* *Κατασκευές ξύλινες και μεταλλικές*

*Τοποθετήθηκε αστικός εξοπλισμός πόλεων, κάδοι μικρό απορριμμάτων και καθιστικά.*

* *Οδοφωτισμός και Η/Μ εγκαταστάσεις*

*Υποδομή ηλεκτροφωτισμού και τοποθέτηση φωτιστικών σωμάτων, σύμφωνα με τις προδιαγραφές της μελέτης.*

*Με την υπ’ αριθμόν 215/2019 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου. Η ημερομηνία ηλεκτρονικής αποσφράγισης των προσφορών ήταν η 20-1-2020 .*

*Με την υπ’ αριθμόν 65/2020 απόφαση της οικονομικής επιτροπής του Δήμου Λεβαδέων κατακυρώθηκε ο διαγωνισμός του έργου στην Ένωση Οικονομικών Φορέων «ΣΤΑΙΚΟΣ Γ. ΝΙΚΟΛΑΟΣ – ΣΚΛΑΒΟΥΝΟΥ Γ. ΝΙΚΗ», με ποσοστό μέσης τεκμαρτής έκπτωσης 47,35% στις τιμές του τιμολογίου της μελέτης. Ο έλεγχος νομιμότητας της ως άνω απόφασης έγινε με την υπ’ αριθμό 631/61313/15-5-2020 απόφαση της Αποκεντρωμένης Διοίκησης Θεσσαλίας – Στερεάς Ελλάδας.*

*Η σύμβαση του έργου συνολικού ποσού 324.075,20€ με Φ.Π.Α. υπεγράφη στις 04/08/2020.*

*Η προθεσμία υλοποίησης του έργου ήταν 18 μήνες όπως ορίζεται στην σύμβασή του.*

*Με την υπ’ αριθμό 361/16-12-2021 απόφαση της Οικονομικής Επιτροπής του Δήμου Λεβαδέων εγκρίθηκε η 1η παράταση προθεσμίας εκτέλεσης των εργασιών του έργου μέχρι τις 31-12-2022.*

*Με την υπ’ αριθμό 379/15-12-2022 απόφαση της Οικονομικής Επιτροπής του Δήμου Λεβαδέων εγκρίθηκε η 2η παράταση προθεσμίας εκτέλεσης των εργασιών του έργου μέχρι τις 31-7-2023.*

*Το έργο χρηματοδοτήθηκε από Α.Π.Ε. του Δήμου Λεβαδέων.*

*Με το υπ’ αριθμό 4158/16-3-2021 από 2/3/2021 πρακτικό 2 του Τεχνικού Συμβουλίου Δημοσίων Έργων εγκρίθηκε ο 1ος Ανακεφαλαιωτικός Πίνακας Εργασιών, το 1ο Π.Κ.Τ.Μ.Ν.Ε. καθώς και η 1η Συμπληρωματική Σύμβαση Εργασιών – Σύμβαση Ήσσονος Σημασίας.*

*Με την υπ’ αριθμό 80/23-3-2021 απόφαση της Οικονομικής Επιτροπής του Δήμου Λεβαδέων εγκρίθηκε ο 1ος Ανακεφαλαιωτικός Πίνακας Εργασιών, το 1ο Π.Κ.Τ.Μ.Ν.Ε. καθώς και η 1η Συμπληρωματική Σύμβαση Εργασιών – Σύμβαση Ήσσονος Σημασίας.*

*Με την υπ’ αριθμό 376/12-12-2022 απόφαση της Οικονομικής Επιτροπής του Δήμου Λεβαδέων εγκρίθηκε ο 2ος Ανακεφαλαιωτικός Πίνακας Εργασιών.*

*Με το από 18/5/2023 πρακτικό 5 του Τεχνικού Συμβουλίου Δημοσίων Έργων εγκρίθηκε ο 3ος Ανακεφαλαιωτικός Πίνακας Εργασιών και η 2η Συμπληρωματική Σύμβαση Εργασιών – Σύμβαση Ήσσονος Σημασίας.*

*Με την υπ’ αριθμό 100/29-5-2023 απόφαση του Δημοτικού Συμβουλίου του Δήμου Λεβαδέων εγκρίθηκε ο 3ος Ανακεφαλαιωτικός Πίνακας Εργασιών και η 2η Συμπληρωματική Σύμβαση Εργασιών του έργου.*

*Με την υπ’ αριθμό 13/23-1-2024 απόφαση του Δημοτικού Συμβουλίου του Δήμου Λεβαδέων εγκρίθηκε ο 4ος Ανακεφαλαιωτικός - Τακτοποιητικός Πίνακας Εργασιών του έργου.*

*Το έργο περατώθηκε εμπρόθεσμα, στις 30/10/2023 με την υπ’ αρ. 21032/30-10-2023 βεβαίωση περάτωσης εργασιών.*

*Με το υπ’ αριθμ. 21304/ 11-11-2023 υπεβλήθη η Τελική Επιμέτρηση του έργου, η οποία εγκρίθηκε από τη Δ/νουσα Υπηρεσία.*

*Για την παραλαβή του έργου, ορίσθηκε Επιτροπή Παραλαβής με την υπ ΄αριθμό 110/9-07-2025 Aπόφαση του Δημοτικού Συμβουλίου του Δ. Λεβαδέων (ΑΔΑ:ΨΠΣΗΩΛΗ-ΟΡΑ)*

*Η Επιτροπή αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες σύμφωνα με τη μελέτη, διαπίστωσε ότι έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών και ότι είναι σύμφωνες με την Τελική Επιμέτρηση.*

*Προχώρησε στην συνέχεια κατά το εφικτό στον μακροσκοπικό ποιοτικό έλεγχο των παραλαμβανόμενων εργασιών και διαπίστωσε ότι αυτές εκτελέσθηκαν έντεχνα και σύμφωνα με τα συμβατικά τεύχη της μελέτης και βρίσκονται σε καλή κατάσταση. Κατόπιν τούτου παρέλαβε τις εργασίες του εν λόγω έργου, όπως αναφέρονται στην τελική επιμέτρησή του.*

*Η Επιτροπή διαπίστωσε ότι το έργο περαιώθηκε εμπρόθεσμα και ότι έχει εκπνεύσει ο χρόνος εγγύησης, στη συνέχεια προέβη στην Παραλαβή του εν λόγω έργου και ακολούθως συνέταξε και υπέγραψε το Πρωτόκολλο Παραλαβής του .*

*Κατόπιν όλων των ανωτέρω καλούνται τα μέλη της Δημοτικής Επιτροπής του Δήμου Λεβαδέων να αποφασίσουν για την έγκριση του Πρωτοκόλλου Παραλαβής του έργου : «****ΑΝΑΠΛΑΣΗ ΚΟΙΝΟΧΡΗΣΤΩΝ ΧΩΡΩΝ Τ.Κ. ΑΓΙΑΣ ΑΝΝΑΣ****», όπως προβλέπεται από τον νόμο, σύμφωνα με τις διατάξεις περί εκτελέσεως των Δημοσίων Έργων, ήτοι του άρθρου 136 του Ν. 4070/2012 και του άρθρου 86 του Ν. 4782/2021(ΦΕΚ 36Α’ 09-03-21),*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη :**

Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Το Πρωτόκολλο Παραλαβής του έργου : «ΑΝΑΠΛΑΣΗ ΚΟΙΝΟΧΡΗΣΤΩΝ ΧΩΡΩΝ Τ.Κ. ΑΓΙΑΣ ΑΝΝΑΣ», που είχε διανεμηθεί

-Το με αριθ. πρωτ. 14521/17-07-2025 έγγραφο της Διεύθυνσης Τεχνικών Υπηρεσιών, που είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει το Πρωτόκολλο Παραλαβής του έργου : «**ΑΝΑΠΛΑΣΗ ΚΟΙΝΟΧΡΗΣΤΩΝ ΧΩΡΩΝ Τ.Κ. ΑΓΙΑΣ ΑΝΝΑΣ**», όπως προβλέπεται από τον νόμο, σύμφωνα με τις διατάξεις περί εκτελέσεως των Δημοσίων Έργων, ήτοι του άρθρου 136 του Ν. 4070/2012 και του άρθρου 86 του Ν. 4782/2021(ΦΕΚ 36Α’ 09-03-21).

**Η απόφαση πήρε αριθμό 276/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Πολυτάρχου Λουκάς
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος

ΠΙΣΤΟ ΑΠΟΣΠΑΣΜΑ

Λιβαδειά 22 -07-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ